**Mr Edis Nišić** UDC:043(37.07.)(497.6)

Medţlisa, Islamska zajednica Pregledni članak

u Ţivinicama, BiH

# NEADEKVATNA PERCEPCIJA POJMA AUTONOMIJA VISOKOŠKOLSKIH

**USTANOVA SA PODRUČJA TUZLANSKOG KANTONA OD STRANE ČLANOVA AKADEMSKE ZAJEDNICE**

SAŢETAK: Autonomija visokoškolskih ustanova kao princip visokog obrazovanja u zakonodavstvu Bosne i Hercegovine propisana je Okvirnim zakonom o visokom obrazovanju u Bosni i Hercegovini, odnosno propisima entiteta i propisima Kantona unutar entiteta Federacija Bosne i Hercegovine.

Zakonom o visokom obrazovanju u Tuzlanskom kantonu u najvećoj mjeri preuzeo je rješenja Okvirnog

zakona kada su u pitanju odredbe vezano za autonomiju visokoškolskih ustanova.

Princip autonomije visokoškolskih ustanova na području Tuzlanskog kantona definisan je na način kako

bi se omogućilo nesmetano funkcionisanje visokog obrazovanja na području Tuzlanskog kanona.

MeĎutim, iako je princip autonomije visokoškolskih ustanova na području Tuzlanskog kantona u najvećoj mjeri usklaĎen sa odredbama Okvirnog zakona, u implementaciji visokog obrazovanja od strane članova akademske zajednice postoji pogrešna percepcija, odnosno pogrešno poimanje principa autonomije visokoškolskih ustanova, što moţe dovesti do posljedica u padu kvaliteta visokog obrazovanja na području Tuzlanskog kantona.

KLJUČNE RIJEČI: autonomija visokoškolskih ustanova, akademska zajednica, visokoškolske

ustanove.

# Uvod

U razvijenim zemljama suvremenog svijeta sistem visokog obrazovanja i naučnoistraţivačka djelatnost predstavljaju snaţnu pokretačku snagu za razvoj društva, intelektualnu bazu od posebne vaţnosti za drţave i unutardrţavne društvene promjene. U kontekstu Bosne i Hercegovine, uloga i mjesto visokog obrazovanja još uvijek nije jasno definirana. Ustavne nadleţnosti u području visokog obrazovanja koncentrirane su na kantonalnom nivou na području Federacije BiH, entitetskom nivou na području Republike Srpske, te nivou Brčko distrikta BiH (Hebib, 2017: 3–4).

Visoko obrazovanje kao dio obrazovnog sistema u Bosni i Hercegovini (u daljem tekstu: BiH) propisano je Okvirnim zakonom o visokom obrazovanju u Bosni i Hercegovini1, kao i zakonima Kantona.2

Nadleţnost BiH ogleda se u provoĎenju Okvirnog zakona o visokom obrazovanju i poslovima koordinacije u domenu razvoja visokog obrazovanja. Jedan od preduvjeta za jasnije definiranje i pozicioniranje visokog obrazovanja jesu promjene u okviru normativnog sistema, a sve s ciljem ostvarivanja strateških ciljeva u oblasti visokog obrazovanja izraţenih u Deklaraciji europskih ministara visokog obrazovanja iz Bolonje (1999)3.

1 *Službeni glasnik BiH*, broj: 59/07 i 59/09).

2 U Tuzlanskom kantonu oblast visokog obrazovanja ureĎena je Zakonom o visokom obrazovanju.

3 Bolonjska deklaracija – Evropsko područje visokoškolskog obrazovanja – Zajednička deklaracija evropskih

ministara obrazovanja okupljenih u Bolonji 19. juna / lipnja 1999. godine. Evropski proces, zahvaljujući

Nadleţnosti u oblasti visokog obrazovanja, sa ustavnopravnog stanovišta, mogu se podvesti pod pojam zajedničke, odnosno paralelne nadleţnosti Bosne i Hercegovine s jedne, te kantona u Federaciji BiH, Republike Srpske i Brčko distrikta, s druge. Paralelna nadleţnost (drţave i federalnih jedinica), sa teorijskog stanovišta, znači da drţava regulira odreĎenu oblast na općenit, načelan, okviran i principijelan način, dok se federalnim jedinicama prepušta da tu istu oblast reguliraju preciznije, ali obavezno u skladu sa drţavnim zakonom. U ovom kontekstu treba se razumjeti i zakonodavstvo u oblasti (visokog) obrazovanja u Bosni i Hercegovini. Takav stav jasno je izrazio i Ustavni sud Bosne i Hercegovine, navodeći da se okvirnim zakonom (o osnovnom i srednjem obrazovanju) postavljaju opća načela i ciljevi u oblasti obrazovanja, kojih se moraju pridrţavati entitetska/kantonalna zakonodavstva.

Pitanje podjela nadleţnosti u oblasti obrazovanja izmeĎu Federacije BiH i njenih kantona našlo se i pred Ustavnim sudom Federacije BiH, koji je trebao da rješava zahtjev za preispitivanje ustanovnosti čl. 15. i 16. Zakona o federalnim ministarstvima. Ustavni sud je utvrdio da sporne odredbe nisu u skladu sa Ustavom Federacije Bosne i Hercegovine. U obrazloţenju presude Ustavni sud je zaključio da Ustavom Federacije BiH nije propisano da obrazovanje spada u nadleţnost federalne vlasti ili zajedničke nadleţnosti Federacije i kantona, niti da su kantoni dio svoje nadleţnosti prenijeli na federalnu vlast. U tom smislu zaključeno je da je utvrĎivanje obrazovne politike, uključujući donošenje propisa o obrazovanju i osiguranje obrazovanja u nadleţnosti kantona. Dakle, ustavne nadleţnosti u oblasti visokog obrazovanja koncentrirane su na nivou kantononalnih vlasti u Federaciji Bosne i Hercegovine, entitetskom nivou vlasti u Republici Srpskoj, te nivou Brčko distrikta BiH. Nadleţnosti drţavnih institucija ograničene su na poslove koordinacije. Osim što je neposredno odgovorno za provoĎenje Okvirnog zakona o visokom obrazovanju u Bosni i Hercegovini, Ministarstvo civilnih poslova BiH, u saradnji sa nadleţnim ministarstvima, obavlja koordinacijske aktivnosti u domenu razvoja visokog obrazovanja. Ono djeluje u pravcu promoviranja: razvoja nastavnog i istraţivačkog rada, mobilnosti studentata i akademskog osoblja, povezivanja visokoškolskih ustanova na nacionalnom i meĎunarodnom planu, te jačanja veza izmeĎu visokog obrazovanja i industrije, privrede i društva općenito.

Pored koordinacijske funkcije Ministarstva civilnih poslova BiH, Okvirnim zakonom su osnovane i dvije posebne drţavne institucije: Centar za informiranje i priznavanje dokumenata (CIP) i Agencija za razvoj visokog obrazovanja i osiguranje kvaliteta (Agencija). Obje ustanove predstavljaju samostalne upravne organizacije, sa statusom drţavnih institucija, finansiranih iz budţeta institucija BiH. Rukovodioce (direktore i zamjenike) ovih tijela imenuje Vijeće ministara, dok organe upravljanja, odnosno članove upravnih odbora imenuje Parlamentarna skupština BiH, uz obavezno poštivanje ravnomjerne zastupljenosti konstitutivnih naroda.

U svojim aktivnostima CIP ostvaruje saradnju s relevantnim domaćim institucijama: Ministarstvom civilnih poslova BiH, Ministarstvom prosvjete i kulture Republike Srpske, Federalnim ministarstvom obrazovanja i nauke, kantonalnim ministarstvima obrazovanja, Odjelom za obrazovanje Vlade Brčko distrikta Bosne i Hercegovine, Agencijom za razvoj visokog obrazovanja i osiguranja kvaliteta, Komisijom za informiranje i priznavanje

izvanrednim postignućima posljednjih nekoliko godina, postaje sve više konkretna i relevantna realnost za Uniju i njene graĎane... Više vidjeti na zvaničnoj web stranici Svjetskog univerzitetskog servisa – SUS BiH (http://www.sus.ba) na adresi: <http://www.sus.ba/bologna/dokumenti.html>

Republike Srpske, kao i visokoškolskim institucijama u Bosni i Hercegovini. Nadleţnosti CIP-a definirane su taksativno u članu 45. Okvirnog zakona i obuhvataju različite poslove informativnog, koordinacijskog i savjetodavnog karaktera, koje su vezane za informiranje i priznavanje u oblasti visokog obrazovanja prema Lisabonskoj konvenciji (Konvencija o priznavanju diploma u visokom obrazovanju). Neke od vaţnijih kompetencija CIP su: pruţanje informacije visokoškolskim ustanovama u Bosni i Hercegovini o stranim visokoškolskim ustanovama i programima radi priznavanja stepena i diploma za dalje školovanje u BiH, davanje preporuka ministarstvu Republike Srpske, kantonalnim ministarstvima i Brčko distriktu BiH o priznavanju diploma stečenih van Bosne i Hercegovine s ciljem zaposlenja, nastavka obrazovanja i ostvarivanja drugih prava koja proističu iz stečene kvalifikacije i tako dalje. CIP је nadleţan za: informiranje i priznavanje u oblasti visokog obrazovanja; koordiniranje i meĎunarodnu razmjenu akademskog osoblja, studenata i programa u oblasti visokog obrazovanja; predstavljanje Bosne i Hercegovine. Nadleţnosti Agencije takoĎer su definirane u Okvirnom zakonu (čl. 48. i 49.). U suštini se nadleţnosti Agencije proteţu na utvrĎivanje kriterija, davanje preporuka, savjeta i informacija, te izdavanje općih normativa vezanih za akreditaciju visokoškolskih ustanova i minimalnih standarda u oblasti visokog obrazovanja. MeĎu vaţnije kompetencije Agencije spadaju i one vezane za postupak akreditacije visokoškolskih ustanova i studijskih programa, koje Agencije obavlja uz koordinaciju i saradnju sa nadleţnim obrazovnim vlastima i visokoškolskim ustanovama. Agencija takoĎer vodi i jedinstveni drţavni registar akreditiranih visokoškolskih ustanova u Bosni i Hercegovini. Pored CIP-a i Agencije, Okvirni zakon priznaje i Rektorskoj konferenciji BiH odreĎenu savjetodavnu ulogu (zastupanje zajedničkih interesa univerziteta u BiH i saradnja sa institucijama) u pitanjima visokog obrazovanja na drţavnom nivou (Bećić, 2017: 17).

Ovaj rad predstavlja analizu odreĎenih pitanja poimanja autonomije od strane članova akademske zajednice u sistemu visokog obrazovanja na području Tuzlanskog kantona (u nastavku: TK).

Dakle, u BiH djelatnost visokog obrazovanja, koja je od posebnog društvenog interesa, normativno je decentralizirana.

BiH kao tranzicijska zemlja priključila se Bolonjskom procesu 2003. godine, kada je na ministarskoj konferenciji u Berlinu i sluţbeno potpisala Bolonjsku deklaraciju. Potpisivanjem Bolonjske deklaracije, BiH je prihvata evropske strateške ciljeve u oblasti visokog obrazovanja izraţene u Deklaraciji, kao i kasniji razvoj ovog koncepta kako je i navedeno u Okvirnom zakonu.4

Bolonjskom deklaracijom Evropa se opredijelila za stvaranje jedinstvenog prostora visokog obrazovanja do 2010. godine, kao odgovor na sveopći proces globalizacije i tehnološkog razvoja, u kojem će biti omogućena akademska i studentska mobilnost, kao i prepoznavanje diploma. Bolonjska deklaracija ističe da posebnu paţnju treba posvetiti povećanju meĎunarodne konkurentnosti evropskog sistema visokog obrazovanja, koja u skladu s izvanrednom kulturnom i naučnom tradicijom u Evropi, treba postati privlačna širom svijeta.

4 Član 2. Okvirnog zakona.

# Pojam i značaj autonomije visokoškolske ustanove

Pojam autonomije visokoškolske ustanove je veoma star.5 Postoji nekoliko vrsta autonomije .

Lisabonska deklaracija iz 2007. godine razlikuje sljedeće vrste autonomije: akademska (nastavni planovi i program i naučnoistraţivački rad), finansijska autonomija (podrazumijeva da su univerziteti slobodni da operacionaliziraju dodijeljeni novac na način i za potrebe koje oni odrede), organizaciona autonomija (struktura univerziteta) i kadrovska autonomija

(zapošljavanje, plate i napredovanja). U nekim drţavama ova autonomija je ustavom proklamovana vrijednost.6

Autonomija univerziteta još je jedan ključni elemenat Bolonjskog procesa i na prvi pogled djeluje da se više bavi time kako da se javne vlasti ne miješaju u stvari koje su van njihove nadleţnosti, nego kako da se mešaju (Magna Charta Observatory, 2002). Ovo je tačno u odreĎenom smislu, ali autonomija univerziteta je bitan dio visokoškolskog okvira i moţe da postoji samo ako javne vlasti uspostave uslove za autonomiju unutar pravnog i praktičnog okvira za visoko obrazovanje, odnosno ako javne vlasti ne samo usvoje zakone koji garantuju autonomiju, već i obezbijede da se ti zakoni sprovode. Isto vaţi i za upravljanje visokoškolskim ustanovama – za ravnoteţu u pitanjima demokratske participacije, akademske kompetencije i interesa aktera – koja mora da se sprovede na institucionalnom nivou, a koja ne moţe da postoji bez odgovarajućeg okvira koji je, s druge strane, odgovornost javnih vlasti (Bergan, 2005: 17).

## *2.1.1. Autonomija visokoškolske ustanove u kontekstu Okvirnog zakona o visokom obrazovanju u Bosni i Hercegovini*

Okvirni zakon o visokom obrazovanju u Bosni i Hercegovini (u daljem tekstu: Okvirni zakon) usvojen je 2007 godine. U izradi Okvirnog zakona, pored domaćih stručnjaka, učestvovali su i evropski stručnjaci, što samom zakonu daje dimenziju „evropskog zakona“. Nedovoljno upućeni poznavaoci materije visokog obrazovanja iz akademske zajednice, vrlo često kritikuju rješenja propisana Okvirnim zakonom, pozivajući se na navodnu neusklaĎenost Zakona sa praksom i rješenjima evropskih zakona. Osim toga, zbog sloţenog

ureĎenja BiH, akademska zajednica kao i političko rukovodstvo u entitetima BiH7, ističe kako

Okvirni zakon nije u potpunosti obavezan za normiranje zakona entiteta, odnosno zakona kantona.8

5 „Autonomija univerziteta je institut star koliko i sam univerzitet i ona u svakom odgovarajućem vremenu ima svoje značenje i smisao“. (Filipović, 2005: 50).

6 Konvenciju o priznavanju kvalifikacija visokoškolskog obrazovanja u evropskoj regiji izradili su Vijeće Evrope i UNESCO, a usvojili predstavnici drţava na sastanku u Lisabonu od 8. do 11. aprila 1997. godine. Ovu konvenciju Vijeće Evrope i UNESCO-a koja se obično navodi kao Lisabonska konvencija – poslije toga

ratificirala je većina evropskih zemalja. Puni tekst i spisak potpisa i ratifikacija koji se stalno aţurira moţe se naći na http:// conventions.coe. int; traţiti ETS 165.

7 Ovdje se prevashodno misli na entitet Republika Srpska.

8 U entitetu Federacija BiH ima 10 kantona.

Okvirni zakon kada govori o autonomiji visokoškolski ustanova govori o institucionalnoj autonomiji i pravnom subjektivitetu visokoškolske ustanove.9

Zakonom je dakle propisano da licencirana javna visokoškolska ustanova (univerzitet ili visoka škola) ima puno pravo i ovlaštenje da raspolaţe i upravlja zemljištem i zgradama koje su u njenom vlasništvu, da prima i upravlja sredstvima iz bilo kojeg zakonitog izvora koje stekne visokoškoškolska ustanova, da odreĎuje i ubire školarinu i druge naknade od studenata, da zapošljava osoblje (akademsko i neakdemsko), kao i da sklapa ugovore za robe i usluge koje visokoškolske ustanove nabavljaju radi obavljanja svoje djelatnosti. Osim toga, visokoškolske ustanove imaju pravo i na osnivanje komercijalnih preduzeća za obrazovne i istraţivačke svrhe, zatim da sklapa sporazume o akademskim ili nekim drugim pitanjima sa drugim visokoškolskim institucijama u BiH kao i u inostranstvu, te da sklapa ugovore sa privrednim subjektima o projektima iz oblasti javno-privatnog partnerstva. Pored navedenih prava, Zakonom je propisano da visokoškolska ustanova ima i druga ovlaštenja potrebna za efikasno obavljanje svih njenih funkcija. Dakle, zakonodavac se imajući u vidu ulogu i značaj visokoškolskih ustanova u društvenom ţivotu, nije opredijelio za taksativno propisivanje svih njihovih ovlaštenja, nego je ostalo kao mogućnost za neka druga ovlaštenja potrebna za efikasno obavljanje njenih funkcija.

Kod realizacije nastavnog i naučnoistraţivačkog rada Okvirni zakon je jasan i decidan, te navodi da visokoškolske ustanove uţivaju slobodu u tome, i to u okviru svoji dozvola za rad – licenci, bez mogućnosti miješanja javne vlasti.10 Dakle, ovjde se zakonodavac jasno odredio i normirao zabranu miješanja organa javne vlasti u realizaciju nastavnog i naučnoistraţivačkog rada visokoškolskih ustanova, meĎutim, u praksi je to drugačije.

Što se tiče organizacione autonomije visokoškolskih ustanova, Okvirni zakon je propisao da te ustanove, shodno odredbama ovog Zakona, imaju pravo da izaberu svoja tijela (upravna i rukovodna), te da im odrede mandate, da svoju strukturu i aktivnosti urede vlastitim pravilima u skladu sa odredbama Okvirnog zakona, kao i sa drugim vaţećim zakonskim rješenjma, te sa rješenjima predviĎenih i njihovim statutima. Osim toga, Zakonom je propisano i pravo visokoškolske ustanove, a što se moţe tretirati kao „akademska autonomija“, da bira nastavno i nenastavno osoblje koje je potrebno, da prima studente na studije kao i da odreĎuje metode za izvoĎenje nastave i provjere znanja studenata, da za potrebe nastave samostalno razvija i primjenjuje nastavne planove i programe kao i istraţivačke projekte, te da, u skladu sa raspoloţivim finansijskim sredstvima, izaberu predmete koje će predavati. Kada su u pitanju profesori, „akademska autonomija“ moţe se posmatrati kroz to da visokoškolske ustanove, odnosno njeni organi dodjeljuju zvanja profesorima i drugom osoblju koja su im neophodna za rad na visokoškolskim ustanovama. I na kraju, visokoškolske ustanove odreĎuju i sluţbeni jezik, odnosno jezike i to jedan ili više

jezika konstitutivnih naroda Bosne i Hercegovine.11

Prava i slobode, koje su naprijed navedene, odnosne se na visokoškolske ustanove, ali Okvirni zakon je uredio i pitanje akademskih sloboda članova akademske zajednice. Naime, Okvirni zakon je propisao obavezu svakoj visokoškolskoj ustanovi da u svoj statut ili document, koji je ekvivalent statute, unese odredbu kojom će akademsko osoblje uţivati

9 Član 19. Okvirnog zakona.

10 Član 21. Okvirnog zakona.

11 Član 22. Okvirnog zakona.

slobodu, u okviru zakona, da ispituje i testira stečeno znanje kao i da nudi nove ideje i mišljenja koja mogu biti kontraverzna ili nepopularna, s tim da se time ne izlaţe opasnosti od gubitka zaposlenja ili bilo koje druge privilegije koju eventualno u visokoškolskoj ustanovi uţiva. Okvirni zakon je propisao i pravo na slobodu govora za akademsko osoblje u kome je naveo da se isto pravo ne moţe ničim ograničiti izuzev zakona.12

Iz svega navedenog, proizilazi da je akademska sloboda vezana za visokoškolske ustanove i tamo je i smještena. Ono što je sigurno je to da je Okvirni zakon postavio odreĎene mehanizme za zaštitu sloboda članova akademske zajednice koja se ne moţe i ne smije ograničavati nekim drugim zakonom, statutom ili kojim drugim općim ili pojedinačnim aktom visokoškolske ustanove.

Pored prava na slobodu govora, Okvirnim zakonom propisano je da članovi osoblja visokoškolskih ustanova (akademsko i nekademsko osoblje) imaju slobodu vezano za mogućnost sindikalnog organizovanja, okupljanja i djelovanja u skladu sa zakonom kao i zabrana diskriminacije osoblja po bilo kojoj osnovi kao što su: spol, rasa, seksualna orijentacija, bračni status, boja koţe, jezik, vjeroispovijest, političko ili drugo mišljenje, nacionalno, etničko ili socijalno porijeklo, povezanost s nekom nacionalnom zajednicom,

imovina, roĎenje ili bilo koji drugi status.13

I na kraju, Okvirni zakon ureĎuje i pravo akademskog osoblja da objavljuje rezultate svog istraţivačkog rada, uz obavezu poštivanja pravila visokoškolske ustanove u pogledu korištenja prava na intelektualnu imovinu kao i na poštovanje prava trećih osoba.14

## *2.2. Autonomija visokoškolske ustanove u kontekstu Zakona o visokom obrazovanju u Tuzlanskom kantonu*

U Tuzlanskom kantonu (u daljem tekstu: TK) oblast visokog obrazovanja ureĎena je

Zakonom o visokom obrazovanju (u daljem tekstu: Zakon).15

Sadašnje zakonsko ureĎenje pojma autonomije visokoškolskih ustanova na području TK-a, u najvećoj mjeri je usklaĎeno sa odredbama Okvirnog zakona. MeĎutim, pogrešna percepcija pojma autonomije visokoškolskih ustanova od strane članova akademske zajednice moţe da utiče na kvalitet rada i sam rad na visokoškolskim ustanovama.

Pitanja autonomije, akademskih sloboda i jezika, obraĎeno kroz Okvirni zakon,

normirano je članovima 7, 8 i 10 Zakona.16

12 Član 24. Okvirnog zakona.

13 Član 25. Okvirnog zakona.

14 Član 26. Okvirnog zakona.

15 Zakon o visokom obrazovanju (*Službene novine Tuzlanskog kantona*, broj: 07/16, 10/16, 05/17 i 15/17).

16 Član 7: Akademske slobode jesu: a) sloboda visokoškolskih ustanova u nastavnom i naučnoistraţivačkom radu i umjetničkom stvaralaštvu u okviru svojih licenci, bez miješanja organa javne vlasti, uključujući slobodu objavljivanja i javnog predstavljanja naučnih rezultata i umjetničkih dostignuća; b) sloboda

meĎusobne saradnje i udruţivanja, u skladu sa vaţećim propisima. Akademska sloboda na visokoškolskoj ustanovi je sloboda svakog nastavnika, saradnika i studenta da obavlja svoju akademsku aktivnost u skladu sa ustavom i zakonom.

Član 8: Visokoškolske ustanove imaju pravo u skladu sa ovim i drugim zakonom: a) izabrati svoje upravne i rukovodne organe i odrediti im mandat; b) urediti svoju unutrašnju organizaciju vlastitim pravilima u skladu sa ovim i drugim zakonima i drugim propisima; c) izabrati nastavno i drugo osoblje; d) odlučiti o kriterijima

Ono što se javlja kao ključno pitanje u cjelokupnoj reformi visokog obrazovanja i o

čemu se vodi računa prilikom donošenja Zakona, jest očuvanje akademske autonomije.17

Zakonodavac u TK, kada su u pitanju gore navedene oblasti, u cjelosti je preuzeo odredbe Okvirnog zakona, tako da je dakle to zakonsko rješenje identično zakonskom rješenju Okvirnog zakona.

Dakle, normiranjem samog pojma autonomije visokoškolske ustanove Zakonom u TK, kao i aktima visokoškolskih ustanova, nije se odstupilo od zakonskih rješenja predviĎenih Okvirnim zakonom.

MeĎutim, poimanje a i samo tumačenje odredbi vezano za autonomiju visokoškolskih ustanova, dosta je subjektivno i pristrasno od strane pojedinih članova akademske zajednice tako da odredbe koje su identične u Okvirnom zakonu i zakonu TK različito se interpretiraju u konkretnim okolnostima. Takvo poimanje autonomije proizvodi negativne posljedice na kvalitet rada na visokoškolskim ustanovama.

# Uloga i značaj akademske zajednice u sistemu visokog obrazovanja

Akademska zajednica ima najznačajniju ulogu u sistemu visokog obrazovanja. Kvalitetana i respektabilna akademska zajednica nije samo bitna za razvoj visokog obrazovanja, nego i za sve društvene tokove koji se odvijaju na području Kantona. Kvalitetnim provoĎenjem visokog obrazovanja na području Kantona stvara se garant za kreiranje i razvoj novih znanja.

Samo respektabilna akademska zajednica moţe i mora ponuditi rješenja na izazove koji su se pojavili u društvu uopće, a samim time i u oblasti visokog obrazovanja.

MeĎutim, dobar dio akademske zajednice iz odreĎenih razloga se povukao i ne

učestvuje u davanju doprinosa za kreiranje boljeg društvenog ambijenta u TK-a.

Povlačenje članova akademske zajednice iz društvenih tokova nije jedini problem kada je u pitanju akademska zajednica. Ono što moţe biti opasnije za visoko obrazovanje jeste činjenica da pojedini članovi akademske zajednice i kada učestvuju u kreiranju normativnog okvira za visoko obrazovanje, selektivno pristupaju predlaganju rješenja

za upis i prijem studenata kao i odrediti nastavne metode i provjere znanja studenata; e) samostalno razvijati i primjenjivati nastavne planove i nastavne programe i naučnoistraţivačke projekte; f) u skladu sa raspoloţivim sredstvima i standardima izabrati predmete koji će se predavati; g) na univerzitetima dodjeljivati naučnonastavna i saradnička zvanja; h) samostalno urediti rad visokoškolske ustanove; i) zapošljavati osoblje uz prethodnu saglasnost Vlade Kantona najavnoj visokoškolskoj ustanovi; j) odlučivati o prihvatanju projekata i meĎunarodnoj saradnji. Akademska autonomija i akademske slobode uključuju i odgovornost akademske zajednice prema društvenoj zajednici u kojoj djeluje.

Član 10: Nastava na visokoškolskoj ustanovi izvodi se na jezicima koji su u sluţbenoj upotrebi u Bosni i Hercegovini. Visokoškolska ustanova moţe organizovati i izvoditi studije, odnosno pojedine dijelove studija, kao i izradu i odbranu diplomskog i magistarskog rada, te doktorske disertacije na stranom jeziku, u skladu sa statutom.

17 Autonomija univerziteta podrazumjeva autonomiju ureĎenja unutrašnje organizacije; pravo na donošenje statuta i drugih općih akata u skladu sa zakonom; odlučivanje o studijskim programima i programima

cjeloţivotnog obrazovanja; finansijsku autonomiju; pravo na odlučivanjue o prihvatanju projekata i meĎunarosnoj saradnji. V.ibid, član 4. Okvirnog zakona i član 4. Zakona o znanstvenoj djelatnosti i visokom obrazovanju Republike Hrvatske, NNRH 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14 i 60/15.

odreĎenog problema iz oblasti visokog obrazovanja („intenzivno se zalaţu za poboljšanje nekih rješenja u kojima imaju ličnih ili nekih drugih interesa“18).

Pored intenzivnijeg angaţmana u kreiranju zakonskih rješenja za oblast visokog obrazovanja, akademska zajednica na području TK-a, morala bi i trebala da predloţi promjene samog koncepta visokog obrazovanja i njegova prilagoĎvanja potrebama trţišta rada. Naime, sadašnji koncept visokog obrazovanja u dobroj mjeri nije prilagoĎen potrebama trţišta rada (npr: neophodno je inoviranje postojećih studijskih programa, prilagoĎavanje akademske zajednice novim naučnim dostignućima i unošenje novih saznanja u nastavni proces i sl.).

# Zaključna razmatranja

Kao i što je bio cilj ovog rada, nakon kratke obrade poimanja autonomije od strane članova akademske zajednice u sistemu visokog obrazovanja na području Tuzlanskog kantona, nameće se niz zaključaka koji bi mogli dati odgovor na niz problema koju su u radu identificirani.

Nesporno je da je pitanje autonomije visokoškolskih ustanova identično riješeno kako na nivou BiH, tako tako i na novou TK-a. Naime, iz izloţenog jasno proizilazi da je zakonodavac u TK-a, u najvećoj mjeri preuzeo rješenja iz Okvirnog zakona.

MeĎutim, iz rada isto tako proizilazi da akademska zajednica, odnosno pojedini njeni članovi pokušavaju da interpetiraju pojam autonomije visokoškolskih ustanova onako kako smatraju da to i treba, neovisno kako je to i stvarno propisano vaţećim Zakonima.

Stoga, akademska zajednica ukoliko ţeli da unapredi stanje u društvu, a time i stanje u visokom obrazovanju, trebalo bi intezivnije da se uključi, izmeĎu ostalog, u stvaranje zakonodavnog okvira, kojim bi se generalno popravilo stanje u oblasti visokog obrazovanja.

LITERATURA

Bećić, M. (2017). Analiza sistema visokog obrazovanja u Bosni i Hercegovini. Fondacija Centar za javno pravo, *Sveske za javno pravo*, broj. 29.

Bergan, S. (2005). *Visoko obrazovanje kao “javno dobro i javna odgovornost“: šta to znači? Javna odgovornost za visoko obrazovanje i istraživački rad*. Council of Europe Publishing.

Filipović, M. (2005). *Ideja Univerziteta i moderni univerzitet u Bosni i Hercegovini*. Sarajevo.

Hebib, M. (2017). Izazovi i perspective reforme visokog obrazovanja u Kantonu Sarajevo. Fondacija Centar za javno pravo. *Sveske za javno pravo*.

Okvirni zakon o visokom obrazovanju u Bosni i Hercegovini (*Službeni glasnik BiH*, broj: 59/07 i 59/09).

Zakon o znanstvenoj djelatnosti i visokom obrazovanju Republike Hrvatske, NNRH 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14 i 60/15.

Zakon o visokom obrazovanju (*Službene novine Tuzlanskog kantona*, broj: 07/16, 10/16, 05/17 i 15/17).

<http://www.sus.ba/bologna/dokumenti.html>

http:// [www.](http://www/) oic. lv/oce/oce \_disk/Recogniton/exp\_text/Lisb\_art.doc

18 Donošenje Izmjene i dopune Zakona o visokom obrazovanju (*Službene novine Tuzlanskog kantona*, broj: 5/17).

**Edis Nisic, MA**

Majlis, Islamic Community Review article

in Ţivinice, BiH

**INADEQUATE PERCEPTION OF THE CONCEPT OF AUTONOMY OF HIGHER EDUCATION INSTITUTIONS FROM THE TERRITORY OF TUZLA CANTON**

**BY MEMBERS OF THE ACADEMIC COMMUNITY**

SUMMARY: Autonomy of higher education institutions as a principle of higher education in the legislation of Bosnia and Herzegovina is prescribed by the Framework Law on Higher Education in Bosnia and Herzegovina, ie entity regulations and regulations of the Canton within the entities of the Federation of Bosnia and Herzegovina. The Law on Higher Education in Tuzla Canton has largely taken over the provisions of the Framework Law when it comes to provisions related to the autonomy of higher education institutions.The principle of autonomy of higher education institutions in the area of Tuzla Canton is defined in a way that would enable the smooth functioning of higher education in the area of Tuzla Canton. However, although the principle of autonomy of higher education institutions in Tuzla Canton is largely in line with the provisions of the Framework Law, in the implementation of higher education by members of the academic community there is a misperception, ie misunderstanding of the principle of autonomy of higher education institutions. higher education in the Tuzla Canton.

KEY WORDS: autonomy of higher education institutions, academic community, higher education institutions.